open-index/open-wikipedia-markdown huggingface dataset:
Rabban Hormizd-klosteret

**Rabban Hormizd-klosteret** var og er en betydelig monastisk innretning tilhørende først den østsyriske Østens kirke og senere og i dag den kaldeisk-katolske kirke. 

Klosteret ligger nord for Mosul, om lag tre kilometer nordøst for Alqosh i fjellene der. Fra midten av 1500-tallet og frem til 1804 var klosteret den offisielle residens for den østsyriske katholikos-patriark av Seleukeia-Ktesiphon. 

Mange patriarkgraver og gravskrifter er bevarte.

## Litteratur
* Amir Harrak: «Patriarchal Funerary Inscriptions in the Monastery of Rabban Hormizd»'. I: *Hugoye* 5, 2 (2003).
Crément d’Alsace

**Crémant d'Alsace** eller **[[AOC]] Crémant d'Alsace** er en musserende vin fra Alsace i Frankrike. Betegnelsen Crémant innebærer at den har vært gjennom en andre gjæringsprosess og at denne har foregått på flasken, tilsvarende som med champagnen. Betegnelsen Crémant brukes i Frankrike, Belgia og Luxembourg. Den musserende vinen Crémant d'Alsace produseres for det meste av Pinot Blanc, Pinot Gris, Pinot Noir, Riesling og Chardonnay. Vinproduksjonen i Alsace består for ca. 22 % av Crémant d'Alsace.

## Referanser
Kassia

**Kassia** (ca. 810 – ca. 865) var en bysantinsk dikter og komponist. 

Hun stiftet et nonnekloster i Konstantinopel og ble klosterets første abbedisse. I klosteret skrev hun åndelig poesi og komponerte musikk til. Det er bevart rundt 50 hymner etter henne som fram til i dag har vært i bruk i den ortodokse liturgien.

## Diskografi
* *Byzantine hymns of the first female composer Kassia * 810 † 843/867. Ensemble VocaMe under ledelse av  , Label Christophorus 2009 (CHR 77308)

== Litteratur ==
* *'' (LThK), 2. opplag, bind 6, side 12, artikkelen «Kasia»

## Referanser


## Eksterne lenker
* 
*
Urkedalstindane

**Urkedalstindane** er et fjell i Sykkylven og Ørsta kommune i Møre og Romsdal. Det har flere toppunkter, hvorav det høyeste er *Urkedalstinden* på  meter over havet. Urkedalstindane blir noen ganger regnet som en del av Regndalstindane i nordvest, og Urkedalstinden blir derfor også kalt *Søre Regndalstinden*. Fjellet har navn etter Urkedalen, som fra sørsiden av fjellet strekker seg ned til bygda Urke ved Norangsfjorden.

Fjellet ble første gang besteget av Gerald Arbuthnot, Edwin C. Oppenheim og Johannes Vigdal, som nådde toppen 18. juli 1897.

## Referanser




## Eksterne lenker
*
TV 2 Play (Norge)

**TV 2 Play** (tidligere kjent som *TV 2 Sumo*) er en videostrømmetjeneste eid av TV 2 Gruppen. Tjenesten startet i 1999 som et prøveprosjekt under annet navn, før det i 2001 ble lansert for publikum som en web-tv-løsning.

TV 2 Play tilbyr et utvalg TV-programmer, filmer og sport (inkludert e-sport). Utvalget består av blant annet alle programmene som blir sendt på TV2-kanalene, i tillegg til eksklusive programmer kun tilgjengelig i tjenesten. I 2016 ble det mulig å «offline» innhold, altså laste ned serier og programmer for å se det uten å ha tilgang til internett. Tjenesten hadde 350 000 abonnenter i 2016, og i slutten av 2018 hadde tjenesten  abonnenter.

Strømmetjenesten gikk opprinnelig under navnet TV 2 Sumo, men i 2021 skiftet det navn til TV 2 Play. Dette skjedde som en del av at TV 2 skiftet grafisk profil og visuell identitet. Det ble imidlertid en strømmetjeneste som bare var abonnement, og ga ikke lenger gratis innhold.

## Pris
TV 2 Play er en betalingstjeneste som per 26. april 2025 kostet 109 kroner i måneden for basispakke, 179 kroner i måneden for favorittpakke, og 389 kroner i måneden for totalpakke. Det finnes også en nyhetspakke.

## Geografisk begrensning
TV 2 Play kan bare ses i EU og EØS. Ifølge TV2s nettsider er dette fordi rettighetseierne til innholdet vil ha mulighet til å selge det også til andre områder.

## Referanser


## Eksterne lenker
* 
*
Dvergmalle

**Dvergmalle** (*Ameiurus nebulosus*) er en fiskeart.

Den er den eneste mallen som forekommer i Norge, og kan ikke forveksles med andre norske fisker. Den har et bredt, flatt hode med åtte skjeggtråder rundt munnen. Kroppen har en mørk, gulbrun farge og mangler skjell. Første stråle i rygg- og brystfinnene er omdannet til en pigg. Mellom rygg- og halefinnen er det en fettfinne. Arten blir 20–30&nbsp;cm lang, maksimalt 48&nbsp;cm.

Dvergmalle er en nattaktiv bunnfisk. Den holder til på bløt bunn i innsjøer og tjern og kan leve i vann med lite oksygen og høy temperatur. Føden består av mygglarver, vårfluelarver, muslinger, fiskerogn og småfisk. Gytetiden er når vanntemperaturen blir 18–20&nbsp;°C i juni–juli. Hannen og hunnen bygger sammen en reirgrop, og etter gytingen voktes egg og yngel av hannen.

Dvergmalle er naturlig utbredt i de østlige delene av Nord-Amerika, men er innført mange andre steder, som vestlige Nord-Amerika, Chile, Puerto Rico, New Zealand og store deler av Europa. I Norge ble arten sluppet ut i Drengsrudvannet i Asker i 1890 og har seinere spredd seg/blitt spredd i Askervassdraget til blant annet Bondivann, Semsvannet og Vardetjern.

I Fremmedartslista er dvergmalle vurdert til *lav risiko*, ettersom den har vært i landet over 120 år uten å spre seg til nye vassdrag.

Det vitenskapelige navnet *Ictalurus nebulosus* brukes ofte om denne arten. 

## Referanser




## Eksterne lenker
* 
*
Baquba

**Baquba** (alternative stavemåter **Ba'quba** eller **Baqubah**, arabisk بعقوبة) er en by i østre Irak, og den administrative hovedstaden for guvernementet Diyala. 

Byen ligger ved elven Diyala, ca 50 kilometer nordøst for Bagdad. 

Det finnes ikke ferske (2014) offisielle befolkningstall, men det distrikt som byen ligger i, hadde i 2009 et beregnet folketall på 500&nbsp;053 innbyggere, på er areal på 1&nbsp;630 km². 

## Historie
Baquba tjente som hvilested mellom Bagdad og Khorasan på *[[Silkeveien]]*. Under det abbasidiske kalifat ble den kjent for sine daddel- og frukthaver, kunstig vannet av Nahrawan-kanalen.

Byen ble brukt som flyktningleir for assyriske flyktninger fra folkemordet på assyrerne. Én flyktningleir som ble etablert utenfor byen rommet mellom 40.000 og 50.000 flyktninger.

Byens plassering på hovedveien og ved jernbanelinjen mellom Bagdad, Tyrkia og Iran gjorde den til et viktig handelssentrum. 

Byens omgivelser har stor produksjon av sitrusfrukter for eksportmarkedet.

## Referanser


## Eksterne lenker
*
Søren Bundgaard

**Søren Bundgaard** (født 4. mars 1956 i Glostrup) er en dansk komponist, vokalist og plateprodusent med musikkvitenskapsutdannelse fra Københavns Universitet. Bundgaard startet sin musikalske karriere da han var med på å danne dansemusikkbandet Prosit, som senere fikk navnene Pussycats, Hokus Pokus og Sir Henry & His Butlers, tidlig på 1970-tallet. 

I 1983 komponerte Bundgaard melodien «Og livet går», som ble fremført av Kirsten Siggaard, i Dansk Melodi Grand Prix samme år. Senere forlot Søren Bundtgaard Sir Henry & His Butlers for å fortsette et samarbeid med Kirsten Siggaard. Duoen Kirsten og Søren, som internasjonalt gikk under navnet Hot Eyes, deltok ved en rekke anledninger på 1980-tallet i Dansk Melodi Grand Prix og Eurovision Song Contest før samarbeidet tok slutt etter en turné sommeren 1989. I 1989 komponerte Bundgaard «Vi maler byen rød», som ble fremført av Birthe Kjær i Eurovision Song Contest.

Søren Bundgaard grunnla hjemmestudioet SB Studio i Frederiksberg i 1985, og slo seg sammen med Tommy Seebachs hjemmestudio i 1986 for å etablere et moderne innspillingsstudio i Valby. Bundgaard har siden 1989 drevet studioet alene.

I juli 2013 flyttet Bundgaard, sammen med sin samboer Helle Dalgaard, til Vescherane i Toscana i Italia. 

## Komposisjoner
Et utvalg av melodier som har blitt komponert av Søren Bundgaard:

### Dansk Melodi Grand Prix og Eurovision Song Contest

### Annet

## Referanser


## Eksterne lenker
* 
* 
*  SB Studio, om Søren Bundgaard
Nahrawankanalen

**Nahrawankanalen** var den største kanalen anlagt i oldtiden i Det nære østen. Den løp langs Tigris i nærheten av Ktesiphon.

Nahrawan-kanalen stammet fra 200-tallet e.Kr. og var  400&nbsp;km lang og varierte i bredde mellom 30&nbsp;m og 122&nbsp;m. Den rakk fra Tigris nær Samarra til elven Diyala. Med Nimrods demning ble Tigris oppdemmet og vann omdirigert inn i kanalen.

Fotografen Gertrude Bell dokumenterte i 1909 det inntørkede kanalløpet.

I februar 628 ble kanalen et virksomt hinder for Herakleios' angrep på Ktesiphon. Herakleios ble stanset mange kilometer fra hovedstaden.

## Litteratur
* James Felix Jones (red.): *Memoirs of Baghdad, Kurdistan and Turkish Arabia. Selections from the records of the Bombay Government, No. XLIII, New Series*. Facsimile of edition published Bombay, 1857. Archive Editions, Slough 1998, ISBN 1-85207-099-4.
* 
* 
* 

## Eksterne lenker
* 
* International Canal Monuments List des International Council on Monuments and Sites (PDF; 272 kB)
Lora

**Lora** er ei elv i Lesja og Skjåk kommuner i Innlandet. Den er ei sideelv til Lågen, og renner i øst-nordøstlig retning gjennom Lordalen til den munner ut i Lågen ved grenda Lora (540 moh), rundt åtte kilometer vest for kommunesenteret Lesja. Elva er  lang og har et nedbørfelt på . Middelvannføringen ved munningen er . Vesentlige deler av nedbørfeltet er over 1000 moh. Høyeste punkt er Gråhø (2014 moh). Lora er den sidelven som leverer klart mest vann til Lågen innenfor Lesja og smeltevann fra Lora er hovedkilden til flom i Lågen i Lesja. Før nedtapping av Lesjavatna munnet Lora ut i den vestlige delen av innsjøen. Ved utløpet i Lågen har Lora lagt opp en stor grusvifte. Ovenfor grusviften har Lora gravd seg gjennom løsmasser og etterlatt terrasser omkring 50 m høyere enn elven. Det er relativt få innsjøer i vassdraget. I nord grenser Lora til Raumavassdragets og i sør til Otta nedbørfelt.

Elva har utspring fra et brevatn mellom Skarvedalseggen i nord og Lorhogget i sørvest, i de sentrale delene av Reinheimen nasjonalpark. Den renner først mot sør og faller nokså bratt ned mot selve Lordalen, hvor den snur den mot øst-nordøst. Det videre løpet har et slakt og ensartet fall, og underveis mottar Lora et utall av små sideelver og -bekker, hvorav Storfellingi er den eneste av noen størrelse. Under ca  meters høyde er dalen skogkledt. Stort sett hele vassdraget over skoggrensa ligger innenfor Reinheimen nasjonalpark. Under skoggrensa omfatter Lordalen landskapsvernområde dalføret omtrent fra Rusti (780 moh.) og opp til Nysætri (995 moh.).

Det går bilvei til Nysætri, som ligger akkurat ved skoggrensa. Med unntak av veien inn til setrene i dalen og forbygningsarbeidene på de siste par kilometrene før munningen er elva og vassdraget i all hovedsak uten tekniske inngrep. Vassdraget ble vernet mot kraftutbygging i Verneplan I for vassdrag i 1973.

## Referanser
Vi maler byen rød

«**Vi maler byen rød**» er en dansk slager som er komponert av Søren Bundgaard med tekst av Keld Heick. Låten ble fremført av Birthe Kjær i Dansk Melodi Grand Prix i 1989, hvor den vant med 32 poeng, og ble dermed Danmarks bidrag i Eurovision Song Contest i Lausanne samme år.

I den internasjonale finalen ble «Vi maler byen rød» fremført som den 12. melodien, med Henrik Krogsgaard og Benoît Kaufman som dirigenter. Under fremførelsen «inviterte» Kjær Krogsgaard opp på scenen, hvor han bidro som bakgrunnsvokalist siste halvdel av låten. Melodien havnet på tredjeplass med 111 poeng, hvorav Sverige, Finland og Nederland ga 12 poeng mens blant andre Norge og Island ga den 10 poeng. 

Den engelske versjonen av sangen har tittelen «I'm Chasing Butterflies». «Vi maler byen rød» ble gitt ut på singel av EMI i 1989. 

## Poeng gitt i Eurovision Song Contest
Oversikt over hvor mange poeng som ble gitt fra enkeltjuryer til «Vi maler byen rød» i Eurovision Song Contest 1989:

Før musepekeren over flagget for å se landsnavnet. Land som ikke ga poeng til Danmark er ikke med i oversikten.

## Referanser
Sprint-NM på skøyter junior 1973

**Sprint-NM på skøyter junior 1973** ble avholdt 3. og 4. mars 1973 på Dokka stadion på Dokka i Nordre Land.Teknisk arrangør var Nordre Land Idrettslag. Dette var det første norske mesterskapet for juniorer i sprint.

De første juniornorgesmestere i sprint ble Cecilie Funnemark, Brandbu IF for damene, og Kai Arne Engelstad, Arbeidernes SK for herrene.

## Sammenlagt damer junior

## Sammenlagt herrer junior

## Kilder
* 
* 

## Eksterne lenker
*  
*
19 (Adele-album)

***19*** er debutalbumet til den britiske sangeren Adele. Den ble utgitt 28. januar 2008, én uke etter at hovedsingelen «Chasing Pavements» ble utgitt på vinyl og CD. Den debuterte på førsteplass på den britiske topplisten. Albumet mottok positiv omtale blant kritikere, og *[[Billboard]]* har sagt at «Adele virkelig har potensialet til å bli blant de mest respekterte og inspirerende internasjonale artistene i sin generasjon.» *19* er blitt gitt sju platinaplater i Storbitannia, og to platinaplater i USA. På verdensbasis er det antatt at rundt sju millioner kopier er solgt.

I 2008 var albumet en kandidat til Mercury Prize, og under den 51. Grammy-utdelingen vant Adele prisen for beste nye artist. «Chasing Pavements» var også nominert til tre priser, og vant én av dem. Den siste sangen på albumet, «Hometown Glory», ble skrevet av Adele 10 minutter etter at moren hennes prøvde å overtale henne til å forlate hjembyen West Norwood i London for universitetet. I 2010 ble låten nominert til prisen for beste prestasjon av en artist i en popsang.

## Sporliste

# «Daydreamer»
# «Best For Last»
# «Chasing Pavements»
# «Cold Shoulder»
# «Crazy For You»
# «Melt My Hear To Stone»
# «First Love»
# «Right As Rain»
# «Make You Feel My Love»
# «My Same»
# «Tired»
# «Hometown Glory»

## Referanser


## Eksterne lenker
*
On Frail Wings of Vanity and Wax

***On Frail Wings of Vanity and Wax*** er et konseptalbum fra det amerikanske bandet Alesana. Albumet ble utgitt 6. juni 2006. Albumnavnet viser til den greske myten om Ikaros(engelsk: Icarus)

## Sporliste

# «Icarus» – 1:00
# «Ambrosia» – 3:05
# «Pathetic, Ordinary» - 4:00
# «Alchemy Sounded Good at the Time» - 4:14
# «Daggers Speak Louder Than Words» - 3:27
# «Last Three Letters» - 3:33
# «Apology» - 5:18
# «Tilting the Hourglass» – 3:49
# «This Conversation Is Over» – 3:24
# «Congratulations, I Hate You» – 4:02
# «Third Temptation of Paris» – 3:42
# «A Siren's Soliloquy» – 4:01
# «Nero's Decay» – 4:26
# «Early Mourning» – 3:54
# «Apology (Remix)» – 3:59

## Eksterne lenker
*
Slengball

**Slengball** er en kasteøvelse i friidrett. Den går ut på å kaste så langt som mulig en ball med en om lag 15 cm lang reim. Ballen skal være minst 52 cm i omkrets. Ballen skal kastes ved å holde i reimen. Det er ingen begrensning på hvor lang fart utøveren kan ta før kaste, men det vanligste er å snurre en runde rundt seg selv før ballen slippes.

Det konkurreres i dag ikke i slengball på seniornivå, men det var blant annet NM-øvelse for kvinner fra 1951 til 1956.

Ballen skal veie 1 kg i klassene 10–14 år 0,7 kg i klassene 7–9 år.

## Eksterne lenker
*
Smashball

**Smashball** er et spill for to personer. Det benyttes et smashballstativ, som består av en metallstolpe og en ball på størrelse med en volleyball som er festa i ei snor fra toppen av stolpen. Området rundt stolpen er delt inn i to med en strek, og hver spiller må holde seg på sin banehalvdel under hele kampen. Stolpen er som regel mellom 2 og 4 meter høy. Snora er av nylon og er vanligvis så lang at ballen henger litt over en halvmeter over bakken.

Deltakeren som starter, velger hvilken vei den vil slenge ballen. Motstanderen skal dermed slenge den motsatte veien. Målet er å få slengt ballen så mange ganger rundt i sin egen retning at snora tvinner seg helt rundt stolpen. Det er vanligvis en regel som sier at man ikke kan holde fast ballen etter hver runde rundt stolpen, noe som vil si at man kun har lov til slå den for å gi den ny fart for en ny runde. Man kan slå ballen med håndflata eller knyttneven. Det er ikke tillatt å berøre snora. Ved regelbrudd tvinnes ballen tilbake til der den var da regelbruddet fant sted, og den andre spilleren får ballen.

## Eksterne lenker
* Smashballregler hos Klubben.no
Wilhelm Christian Suhrke

**Wilhelm Christian Suhrke** (født 2. november 1863 i Halden, død 10. mai 1950) var en norsk arkitekt og Høyre-politiker.

Han var sønn av den tyskfødte arkitekt og byggmester Ernst Emil Wilhelm Christian Fredric Suhrke (1834–1892) og Barthe Marie Svendsen (1837–1923).  Etter byggutdannelse ved Trondhjems Tekniske Læreanstalt (eksamen 1882) studerte han ved Hannover polytekniske (etablert 1831) til 1886.  Fra 1892 ledet han sin fars firma. Fra 1901 var han tysk konsul og året efter ble han valgt inn i Halden bystyre. Hans to perioder på Stortinget var 1904–1906 (medlem av budsjettkomitéen) og 1910–1912 (medlem av konstitusjonskomitéen).

Han var gift med Ursula Lorange (1867–1933). Datteren Ragna Lorange Suhrke (1895-1961) var gift med generalkonsul Jørgen Galbe, diplomat i det norske Utenriksdepartementet. Datteren Inger Lorange Suhrke (1898–1982) var gift med diplomaten Finn Støren, mens datteren Else Lorange Suhrke (1902–1960) ektet sjef i Norges Standardiseringsforbund Kaare Heiberg (1896–1978), sønn av jernbanedirektør Eivind Heiberg. Familien bodde i Suhrkevillaen på Rødsberget i Halden, en laftet villa som Suhrke tegnet i 1901 i dragestil. Året efter tegnet han Høiåshytta til Halden Skiklubb som ble etablert 1892, det året han overtok farens forretning.  Han skiftet litt stil, og Halden Bad fra 1932 var preget av funksjonalismen. Halden Bad ble for øvrig revet i 2021 etter å ha forfalt i mer enn 20 år, uten bruk.


Tordenskjolds gate 3 Halden.jpg | Halden Arbeidersamfund, 1891
Skihytta på Høyås i Haldenmarka, september 2010.jpg | Høiåshytta, 1903
Halden Bad, Haakon VIIs plass 5, Halden, 2014-08-26.JPG|Halden Bad 


## Referanser


## Eksterne lenker
* 
*
Romeo Santos

**Anthony Santos** (født 21. juli 1981 i The Bronx i New York) er en sanger, låtskriver, komponist og skuespiller fra USA. Fra 1995 var han vokalist i gruppa Aventura, som ga ut til sammen seks studioalbum, men gikk solo i 2011. Sangene hans tilhører sjangeren bachata, og er hovedsakelig på spansk, men også delvis på engelsk. Santos har også en rolle i filmen *[[Fast & Furious 7]]*.

## Diskografi
*Oversikten inneholder kun Santos' soloinnspillinger.*

### Studialbum
* *[[Formula, Vol. 1]]* (2011)
* *[[Formula, Vol. 2]]* (2014)
* *[[Golden]]* (2017)
* *[[Utopía]]* (2019)

### Livealbum
* ''The King Stays King: Sold Out at Madison Square Garden (2012)

## Referanser


## Eksterne lenker
* 
* 
*
Envigado

**Envigado** er en by og en kommune i Antioquia i Colombia. Den er en del av storbyområdet til Medellín, som den grenser til i nord. Kommunen grenser ellers til Sabaneta i sør, El Retiro og Caldas i øst, og Itagüí i vest. Envigado kommune hadde om lag 200&nbsp;000 innbyggere i 2012, og har et areal på 78,78 km².

Envigado er en av kommunene i Colombia med høyest levestandard. Fotballaget Envigado FC spiller i Colombias eliteserie, Categoría Primera A.

## Eksterne lenker
*
Endelig kropp

En  **endelig kropp** i  abstrakt algebra er en kropp som  inneholder et endelig antall elementer. Den blir også kalt en **Galois-kropp** etter Evariste Galois.  Antallet elementer kalles *ordenen* til kroppen og angir størrelsen av den underliggende mengden. Som for enhver annen kropp, så inneholder en endelig kropp definerte operasjoner som kan utføres med dens elementer. De er kommutativ addisjon og multiplikasjon, subtraksjon og divisjon, unntatt med null. Det vanligste, men ikke eneste, eksemplet på endelige kropper er de hele tallene modulo et primtall *p*. 

Endelige kropper eksisterer bare hvor ordenen (størrelsen) er en primtallspotens,  det vil si av formen *p<sup>k</sup>* hvor *p* er et primtall og *k* et positivt heltall. 

## Litteratur

*
* 
* 

## Eksterne lenker

* Finite Fields at Wolfram research.
Where Myth Fades to Legend

***Where Myth Fades to Legend*** er et konseptalbum fra det amerikanske bandet Alesana. Albumet ble utgitt 6. juni 2008.

## Sporliste

# «This Is Usually the Part Where People Scream» – 3:48
# «Goodbye, Goodnight, for Good» – 3:15
# «Seduction» - 4:45
# «A Most Profound Quiet» - 3:17
# «Red and Dying Evening» - 3:28
# «Better Luck Next Time, Prince Charming» - 3:20
# «The Uninvited Thirteenth» - 3:40
# «Sweetheart, You Are Sadly Mistaken» – 5:26
# «And They Call This Tragedy» – 3:43
# «All Night Dance Parties In the Underground Palace» – 3:18
# «Endings Without Stories» – 4:01
# «As You Wish» – 3:26
# «Obsession Is Such an Ugly Word» – 5:58

## Eksterne lenker
*
Boesdal kalkbrudd

**Boesdal kalkbrudd** ligger mellom Lille Heddinge og Rødvig syd for Stevns Klint på Sjælland og omfatter et 15 hektar stort naturområde.

I Boesdal kalkbrudd har det blitt gravet kalk siden 1914, noe som jordbrukskalk, annet brent til mørtel.

Kalkbruddet ble nedlagt på slutten av 1970-tallet og eies av Stevns kommune. Det fungerer som rekreasjonsområde for blant annet picnic, laiv og konserter. Kalkbruddet er en del av Stevns Klint Trampesti. 

## Referanser
Rødvig

**Rødvig** er en liten fiskerby på Sjælland i Danmark med 1&nbsp;898 innbyggere (2023). Den ligger på Stevns syd for Stevns Klint i Stevns kommune.

Rødvig har en fiskerihavn kombinert med en lystbåthavn. Havnen ligger ved foten av en steil 9 meter høy klint av moreneavleiringer. Ved havnen ligger Rødvig Skibsmotormuseum.

Mellom Rødvig i syd og Højerup i nord, ligger Stevnsfortet.

## Referanser


 


## Eksterne lenker
*
Jaime Escalante

**Jaime Alfonso Escalante Gutierrez** (født 31. desember 1930, død 30. mars 2010) var en boliviansk skolemann som ble kjent for å undervise matematisk analyse på Garfield High School, East Los Angeles, California  fra 1974 til 1991.  Escalante ble portrettert i filmen (1988) *[[Stand and Deliver]]*,  hvor Escalante blir spilt av Edward James Olmos.  

## Æresbevisninger
* 1988 &ndash; Presidential Medal for Excellence in Education, gitt av USAs president Ronald Reagan 
* 1988 &ndash; Hispanic Heritage Awards Honoree  
* 1988 - Tildeles Cóndor de los Andes av Bolivias president Víctor Paz Estensoro
* 1989 &ndash; Æresdoktorat  &ndash; University of Massachusetts Boston 
* 1990 &ndash; Æresdoktorat &ndash; California State University, Los Angeles 
* 1990 &ndash; Æresdoktorat &ndash; Concordia University, Montréal 
* 1990 &ndash; Æresdoktorat &ndash; University of Northern Colorado 
* 1990 – Award for Greatest Public Service Benefiting the Disadvantaged, an award given out annually by Jefferson Awards.
* 1998 &ndash; Æresdoktorat &ndash; Wittenberg University 
* 1998 &ndash; Free Spirit Award, fra Freedom Forum
* 1998 &ndash; Andrés Belloprisen, fra Organization of American States
* 1999 &ndash; Medlem i National Teachers Hall of Fame 
* 2002 &ndash; Medlem, President's Advisory Commission on Educational Excellence for Hispanic Americans 
* 2005 &ndash; The Highest Office Award &ndash; Center for Youth Citizenship
* 2005 &ndash; Best teacher in North America &ndash; Freedom Forum

## Referanser

Terry Lee Marzell, Chalkboard Champions: Twelve Remarkable Teachers Who Educated America's Disenfranchised Students, Wheatmark 2012

## Eksterne lenker

* Hall of Fame profile
* 
* Jamie Escalante and the Lancaster Amish An MP3 of a talk by John Taylor Gatto
* Jaime Escalante documented his techniques in
Giovanni Battista Draghi

**Giovanni Battista Draghi** (ca. 1640 – 1708) var en italiensk organist, cembalist og komponist.

## Liv og virke
I 1660-årene ble Draghi headhuntet av kong Karl II av England i et forsøk på å etablere italiensk opera i England. Det lyktes ikke, men Draghi ble i London resten av livet, blant annet som *Master of Music* ved kongens hoff, musikklærer for de senere dronningene Mary II og Anne, og fra 1673 som førsteorganist ved dronningens katolske kapell i *[[Somerset House]]*.

Draghi var i 1684 involvert i den såkalte *Battle of the Organs* («orgelkampen»). Orgelmakerne  og  konkurrerte om kontrakten til bygging av et nytt orgel i Temple Church, og Harris engasjerte Draghi for å demonstrere Harris-orglenes overlegenhet. Smith engasjerte både  John Blow og Henry Purcell, begge kjente organister og komponister, og vant konkurransen.

I 1698 fikk Draghi pensjon av kong Vilhelm III.

Draghi skrev noe vokalmusikk, eksempelvis et korverk med instrumentalakkompagnement, *«Song for St Cecilia’s Day»*, dessuten kammermusikk for ulike instrumenter, deriblant seks suiter for cembalo til undervisningsformål. Det meste av det Draghi skrev er tapt.

Komponisten Antonio Draghi var formodentlig Giovannis bror.

## Referanser


## Litteratur
**The Oxford Dictionary of Opera*, by John Warrack and Ewan West (1992),  782 pages,  ISBN 0-19-869164-5

## Eksterne lenker
*
Store Heddinge Råd-, Ting- og Arresthus

**Store Heddinge Råd-, Ting- og Arresthus** er en bygning i Store Heddinge fra 1838, som tidligere huset arresthus, tinghus og rådhus. Den er tegnet av Jørgen Hansen Koch og var i sin tid et forbilde for hvordan et rådhus i den danske provinsen skulle utformes.
Murer og uthus er av den lokale arkitekten Georg Kretz fra samme tid.

Bygningen med uthus og murer ble fredet i 1977.

## Referanser


## Eksterne lenker
*
Aklangen

**Aklangen** kan vise til flere innsjøer i Norge:

* Aklangen (Holleia) – en liten innsjø øst i Holleia, i Ringerike kommune i Buskerud
* Aklangen (Nordmarka) – den nordvestre delen av innsjøen Katnosa i Nordmarka
* Aklangen (Hadelandsåsene) – et tjern sørøst av Skjerva i Hadelandsåsene
Savn (album)

***Savn*** er debutalbumet til det norske gothic metal bandet Savn. Albumet ble innspilt på Stuttgart, Tyskland.

## Sporliste
# «Musical Silence» (05:22)
# «Hang On» (04:49)
# «The Demons in Me» (04:04) 
# «Longing for Love» (04:07)
# «I Am Free» (04:47)
# «Sorrowful» (03:56)
# «All I Want» (04:02)
# «Now or Never» (03:54)
# «Lengselens hånd» (05:22)

### Bonusspor på CD Digipak
# «Hang On (Growling Version)» (05:05)
# «The Demons in Me (Growling Version)» (04:03)

## Singler
* «Hang On» (2014)

## Artister

## Kilder
*[Savn hos [Encyclopaedia Metallum]
*Savn hos Mettal Storm
*Savn hos Allmusic
*Savn hos Discogs
Idina Menzels diskografi

**Idina Menzels diskografi** omfatter en liste over utgivelser til den amerikanske sangeren og skuespilleren Idina Menzel.

## Album

### Studioalbum

### Konsertalbum

### Samarbeidsalbum

### Filmmusikk

## Singler

### Som hovedartist

### ''[[Glee]]''

## Andre sanger på hitlistene

## Andre sanger

## Referanser
Hohentwiel

**Hohentwiel** er et 686 meter høyt berg i Hegau i Baden-Württemberg i Tyskland. Hohentwiel ligger i nærheten av  Bodensee.

Hohentwiel ble dannet sammen med kjede av vulkaner i Hegauregionen for rundt 7-8 millioner år siden da et lag av vulkansk aske og stein ble lagt ned. Magmaen besto av fonolitt. I de følgende millioner av år ble kjernen åpnet 260 meter nedenfor overflaten av isbreer fra istiden. Denne dannet kjernen som i dag er synlig etter påfølgende år av erosjon.

Festningen som ligger på toppen av Hohentwiel ble bygget i 914 ved stein fra fjellet selv. Byggherren var Burchard III av Schwaben. I begynnelsen lå klosteret til sankt Georg innenfor festningens murer, men i 1005 ble det flyttet til Stein am Rhein (som i dag er i Sveits) og hertugene av Schwaben mistet kontrollen over Hohentwiel. I senmiddelalderen bodde adelsfamiliene von Singen-Twiel (1100-1200-tallet), von Klingen (til ca 1300) og von Klingenberg (til 1521) her. I 1521 gikk stedet over til hertug Ulrich von Württemberg, som forsterket og utbygde Hohentwiel en av de sterkeste festningene i hans hertugdømme. I hans tid begynte festningen også å bli benyttet som et fengsel, og i 1526 ble Hans Müller von Bulgenbach, en bondeleder, holdt fanget hør før han ble henrettet.

Festningen sto imot fem keiserlige beleiringer fra det tysk-romerske rike under Tredveårskrigen i tiden 1634 og 1648. Effekten var at Württemberg forble protestantisk mens det meste av de omliggende områdene vendte tilbake til katolisismen under motreformasjonen. Festningen tjenestegjorde som et fengsel for Württemberg på 1700-tallet, men ble ødelagt i 1800 etter å ha blitt fredelig overgitt til franskmennene. I dag er den tidligere festningen Hohentwiel den største festningsmuren i Tyskland.

## Referanser


## Eksterne lenker
* 
* Virtuell reise gjennom Hohentwiel
Sprint-NM på skøyter junior 1980

**Sprint-NM på skøyter junior 1980** ble avholdt 2. og 3. februar 1980 på Strømmen stadion på Strømmen i Skedsmo.Teknisk arrangør var Strømmen Idrettsforening. Dette var det siste norske mesterskapet for juniorer i sprint for herrer før junior herrer-klassen ble delt i to for en eldre junior-klasse og en yngre junior-klasse.

Juniornorgesmestere i sprint ble Bjørg Eva Jensen, IF Fram for damene etter fire distanseseire, og Bjørn Nyland, Spk Ceres for herrene etter tre distanseseire.

## Sammenlagt damer junior

## Sammenlagt herrer junior

## Kilder
* 
* 

## Eksterne lenker
*  
*
Keld Heick

**Keld Arne Heick** (født 24. februar 1946 i Frederiksberg i Danmark) er en dansk tekstforfatter, vokalist, musiker og programleder. I 1962 ble Heick vokalist og gitarist i gruppa The Donkeys, som skiftet navn til Keld og the Donkeys i 1966,  og han har siden 1960-årene skrevet tekstene til en rekke dansktopper.

I 1968 giftet han seg med Hilda Heick, og i 1969 avsluttet han en lærerutdannelse fra Zahles Seminarium. Ekteparet fikk datteren Annette i 1971.

I 1976 hadde Keld og Hilda Heick en hit med sangen «Do You Speak English?». 31. desember 1980 ble Keld og the Donkeys oppløst, og fra 1981 begynte Heick å opptre sammen med sin kone under navnet Keld og Hilda. Duoen har blant annet deltatt i Dansk Melodi Grand Prix ved fire anledninger.

Keld Heick har vært programleder på flere danske tv-kanaler, blant annet i TV2s *Lykkehjulet* fra 1996 til 1997 og Danmarks Radios *Musikbutikken* fra 1998 til 1999 og *Aftenshowet* fra 2009 til 2014. Han skrev de danske oversettelsene til sangene i animasjonsfilmen *[[Mulan (film)|Mulan]]* og medvirket i 2012 i den danske spillefilmen og TV-serien *Hemmeligheden*.

## Dansk Melodi Grand Prix og Eurovision Song Contest
Fra 1978 til 1996 skrev Heick teksten til 31 bidrag i Dansk Melodi Grand Prix, hvorav ni har vunnet og åtte har representert Danmark i Eurovision Song Contest. Han var programleder for Dansk Melodi Grand Prix i 1993 og 1999, og Danmarks Radios kommentator i Eurovision Song Contest i 1999, 2000 og 2002.

Keld Heick har skrevet teksten til følgende Melodi Grand Prix-bidrag:

## Referanser


## Eksterne lenker
* 
* 
* 
* Keld og Hildas hjemmeside
* 
*
Architects

**Architects** er et britisk metalcoreband fra Brighton. Bandet består av trommis Dan Searle, vokalist Sam Carter og bassist Alex Dean. Etter gitarist Tom Searle's død 20. august 2016, tok Adam Christianson over som gitarist for bandet. Bandet ble etablert i 2004. I 2006 ga de ut sitt første album, *[[Nightmares]]*. De har tilsammen gitt ut syv album.

## Medlemmer

;nåværende medlemmer:
*Dan Searle – trommer, programmering (2004&ndash;nå)
*Adam Christianson – gitar, (2015&ndash;nå)
*Sam Carter – vokalist, koring (2007&ndash;nå)
*Alex Dean – bassgitar (2006&ndash;2011,2011&ndash;nå)
*Josh Middleton - Gitar (2017-nå)

;tidligere medlemmer:
*Tom Searle – gitar, keyboard (2004&ndash;2016; død 2016)
*Matt Johnson – vokalist (2004&ndash;2007)
*Tim Lucas – bassgitar (2004&ndash;2006)
*Tim Hillier-Brook – gitar (2004&ndash;2012)

## Diskografi
;Studioalbum
* *[[Nightmares (album)]]* (2006)
* *[[Ruin (album)]]* (2007)
* *[[Hollow Crown]]* (2009)
* *[[The Here and Now]]* (2011)
* *[[Daybreaker]]* (2012)
* *[[Lost Forever // Lost Togheter]]* (2014)
* *[[All Our Gods Have Abandoned Us]]* (2016)
* *[[Holy Hell]]* (2018)

## Referanser


## Eksterne lenker
* 
*
Berge

**Berge** er et vanlig gårdsnavn og etternavn i Norge. Navnet har i de fleste tilfellene bakgrunn i gammelnorsk dativ entall *bergi*. I 2013 hadde  nordmenn etternavnet Berge. 

## Noen kjente norske personer med etternavn Berge

* Abraham Berge (1851–1936), lærer og politiker
* Anna Berge (1872-1960), skuespiller og sufflør (gift med Theodor Berge fra 1898 til 1909)
* Arne Berge (1908–1988), prest
* Atle Berge (pekerside)
** Atle Berge (bedriftseier) (f. 1952), forretningsmann
** Atle Berge (forfatter) (f. 1986), forfatter
* Bjørn Berge (f. 1954), arkitekt og sakprosaforfatter
* Bjørn Berge (f. 1968), musiker
* Christian Berge, (f. 1973), håndballtrener og tidligere håndballspiller
* Eirik Berge (f. 1976), musiker
* Elisabeth Berge (1954–2020), embetsmann
* Erling Berge (f. 1946), professor
* Fredrik Semb Berge (f. 1990), fotballspiller
* Frode Berge (f. 1966), politiker
* Gerd Eli Berge (f. 1954), lokalpolitiker
* Gunnar Berge (f. 1940), tjenestemann og politiker
* Grim Berge (1922–2005), forskningssjef
* Håkon Berge (f. 1954), komponist, dirigent og musikkadministrator
* Johanna Bugge Berge (1874–1961), bokillustratør og kunstmaler (gift med Rikard Berge)
* Jørg Berge (1854–1916), sjømann, lærer, journalist, fyrvokter og politiker
* Katharina Mo Berge (f. 1944), tidl. langrenns- og orienteringsløper
* Kjell Lars Berge (f. 1957), professor
* Kjersti Berge (f. 1961), sanger, skuespiller og komiker
* Knut Magnus Berge (f. 1966), journalist
* Kristin Berge (pekerside)
** Kristin Berge (redaktør) (f. 1971), redaktør
** Kristin Berge (sosialøkonom) (f. 1963), departementsråd i Kulturdepartementet
* Nora Holstad Berge (f. 1987), fotballspiller
* Per Berge (f. 1932), ingeniør og politiker
* Ragnar Berge (1925-1995), fotballspiller (farfar til Sander Berge) 
* Reidar Berge (1922–2006), kunstmaler og billedhugger
* Rikard Berge (1881–1969), konservator og folkemusiker (gift med Johanna Bugge Berge, barnebarn av Rikard Aslaksson Berge)
* Rikard Aslaksson Berge (1815–1902), tradisjonsbærer (bestefar til Rikard Berge)
* Sander Berge (f. 1998), fotballspiller (sønnesønn av Ragnar Berge)
* Sigurd Berge (1929–2002), komponist og musikkpedagog
* Stig Berge (f. 1942), tidl. orienteringsløper
* Svein Berge (f. 1976), musiker
* Syver Berge (f. 1939), politiker
* Theodor Berge (1869–1946), skuespiller (gift med Anna Berge fra 1898 til 1909)
* Torkil Berge (f. 1957), psykolog
* Trond Are Berge (f. 1957), fjelloppsyn og kunstner
* Unni Berge (f. 1979), forfatter og politiker

## Personer med Berge som fornavn

* Berge Furre (f. 1937), historiker, teolog og politiker
* Berge Gerdt Larsen (f. 1952), næringslivsleder
* Berge Mevatne (1897–1978), skipsfører
* Berge Østenstad (f. 1964), sjakkspiller

## Skip

Rederiet Sig. Bergesen d.y. har brukt *Berge* som første navn på flere skip:
* MS «Berge Adria»
* «Berge Bergesen»
* MS «Berge Istra»
* MS «Berge Vanga»

## Referanser
Boppard

**Boppard** er en by i Rhein-Hunsrück-Kreis i Rheinland-Pfalz i Tyskland. Boppard, som blant annet er kjent for sitt kastell, hadde 15&nbsp;240 innbyggere i 2012.

Boppard ligger ved Rhinen. Den har ti Ortsbezirke: Boppard-Stadt, Bad Salzig, Buchholz, Herschwiesen, Hirzenach, Holzfeld, Oppenhausen, Rheinbay, Udenhausen og Weiler.

## Referanser


## Eksterne lenker
*
Øvre Bolivatnet

**Øvre Bolivatnet** er et vann i Meløy kommune i Nordland. Det ligger 612 moh. og har utløp til Nedre Bolivatnet, som etter oppdemming er en del av magasinet Storglomvatnet.

## Referanser




## Eksterne lenker
* Faktaark fra statkart.no
* Øvre Bolivatn  – sportsfiske i Meløy
Omegatåken

**Omegatåken**, **M17** eller **NGC 6618** er en lys stjernetåke i stjernebildet Skyttens ytterkant. Den har en form som minner om tallet 2, eller en greske bokstaven omega. Derfor har den fått navnet Omegatåken, men kalles også Svanetåken.

Omegatåken ble oppdaget av Jean-Philippe de Cheseaux i 1745.

## Eksterne lenker
*
Laibach (band)

**Laibach** er et slovensk, tidligere jugoslavisk band som var med på å grunnlegge kunstnerkollektivet Neue Slowenische Kunst (NSK) i 1984. Navnet Laibach er den tyske formen av Ljubljana, Slovenias hovedstad.

## Referanser


## Eksterne lenker
*
Flemming Hansen

**Flemming Hansen** (født 9. august 1939 i København, død 30. april 2021) var en dansk forretningsmann og konservativ politiker (KF). Han var valgt til Folketinget fra Vejle amtskrets 1984–2007 og Danmarks transportminister 2001–2007.

Han vokste opp i Valby i København som sønn av revisor Hans Hansen og Gyda Hansen. Etter realskolen og handelsskolen studerte han bedriftsøkonomi med spesialisering i finans. Etter å ha vært sjefkonsulent i Danmarks Skohandlerforening 1963–1972, var han administrerende direktør og eier i skohandlervirksomheten Holst Sko AS 1974–2001. Sammen med ektefellen utvidet han virksomheten til 11 forretninger i en rekke jyllandske og fynske byer. Han har siden begrenset seg til eierskap og styreverv virksomheten, som er overdratt til sønnene. Sønnen Niels Flemming Hansen ble i 2019 valgt til Folketinget.

Hansen var valgt til Folketinget fra Vejle amtskrets 1984–2007, etter å ha blitt nominert fra Vejle krets. Han var de konservatives ordfører i nærings-, markeds-, energi- og skattepolitiske saker i Folketinget. Han var nestformann i Folketingets næringsutvalg 1987–1990, formann i valutautvalget 1988–1994, formann i skatte- og avgiftsutvalget 1994–1998 og medlem av Europarådets parlamentariske forsamling 1993–2007. Hansen var transportminister i Anders Fogh Rasmussens regjeringer 2001–2007, fra 2005 i Transport- og Energiministeriet. Han var også minister for nordisk samarbeid 2002–2005.

Etter tiden som politiker utgav han sin selvbiografi og påtok seg en rekke styreverv i infrastrukturselskaper i Øresundsregionen, som Copenhagen Malmö Port, By & Havn IS og Terminal A ApS. Han hadde også styreverv i Eurosko, Lån & Spar Bank AS og G. Falbe-Hansen AS og satt i representantskapet i DONG Energy.

## Referanser


## Litteratur
* 

## Eksterne lenker
* 
* 
*
Al-Ramadi

**al-Ramadi** (alternativt **ar-Ramadi**, eller bare **Ramadi**, arabisk الرمادي) er den administrative hovedstad for guvernementet al-Anbar i Irak. 

Byen ligger ved floden Eufrat i den sentrale delen av landet, om lag 110 kilometer vest for Bagdad og 300 km øst for Ar Rutba. Byen hadde 192&nbsp;556 innbyggere ved folketellingen i 1987.  Det savnes (2014) ferskere offisielle tall. Hele distriktet som hører til byen hadde et anslått folketall på 491&nbsp;700 innbyggere i 2009, på et areal på 8&nbsp;543 km² (inklusive byen al-Habbaniyya).

Ramădī ble grunnlagt i 1869 av lokale herskere under Det osmanske rike nær ved den rute som forbinder Levanten (østkysten av Middelhavet) med Bagdad. Britene seiret over osmanene i et viktigt slag nær byen i 1917 og avskar dermed Bagdad fra Middelhavet. 

I 1955 ferdiggjorde man en oppdemning av Eufrat, Ramadidemningen, tett ved byen.

Ramadī betraktes i dag som det sørvestlige hjørne av sunnitrekanten i Irak. Den har vært et arnested for motstanden mot USA og dets alliertes inngripen i Irak. 

## Referanser


## Eksterne lenker
*
Sunnitrekanten

**Sunnitrekanten** betegner en tett befolket region i Irak, nordvest for Bagdad, som primært er bebodd av sunnimuslimske arabere. Det tilnærmelsesvis trekantede områdes hjørner sies normalt å strekke seg fra nær Bagdad i øst, Ramadi i vest og Tikrit i nord. Hver side er ca. 200 km lang. Området inneholder også byene Samarra og Fallujah. En alternativ avgrensning av trekanten er Bagdad (i øst), Mosul (i nord) og ar-Rutba (i vest).

Området var sentrum for et sterkt engasjement for Saddam Husseins regjering. Fra 1970-årene og fremover kom mange offentlig ansatte, politikere og militære ledere fra dette området. Saddam Hussein var selv født nær Tikrit.

Etter invasjonen av Irak i 2003 ble området sentrum for en væpnet sunnimuslimsk motstand mot koalisjonens styre. Mange forutså at Saddam sannsynligvis ville søke tilflukt blant sine sunnimuslimske støtter, og 13. desember 2003 ble han tatt til fange i landsbyen ad-Dawr ca 15 km sør for Tikrit.

Betegnelsen sunnitrekanten ble brukt fra 1970-årene av irakiske akademikere, typisk for å skjelne området fra den nordlige og sørlige del av landet. Uttrykket *Sunni Triangle* ble brukt i en artikkel i *[[San Francisco Chronicle]]* 14. september 2002, der en den tidligere FN-våpeninspektør Scott Ritter sa: «Vi vil kanskje være i stand til å få støtte til en invasjon fra noen av sjiamuslimene og kurderne, men for å komme til Bagdad skal man gjennom sunnitrekanten.»

Uttrykket oppnådde imidlertid først større utbredelse etter en artikkel i *[[The New York Times]]* 10. juni 2003. Siden da er uttrykket blitt utbredt i mediedekningen av Irak-krigen og tiden etter.
Taq-e Kasra

**Taq-e Kasra** (persisk: طاق كسرى‎, også kalt *Ivān-e Kisrā* og *Eyvān-e Kasra*, persisk: ايوان كسرى‎ = Khosraus Iwan) er den eneste synlige ruin i den historiske byen Ktesifon, som ligger nær Tigris ca. 30&nbsp;km sørøst for Bagdad i Irak. Ktesifon var i syv århundre en betydelig hovedstad, fra det 2. årh. f.Kr. til det 7. årh. e.Kr., dor de på hverandre persiske dynastiene under seleukidene, parterne og sassanidene.

Dette er en av den største mursteinsbuene i verden  og ligger nær den moderne by Salman Pak.

I det tidligere palass ses Ktesifonporten, som er restene av en hvelving i Tag-i Kisra-palasset. Den er bemerkelsesverdig ved sin størrelse og konstruksjon – 25,5 meter bred, 37 meter høy og 48 meter dyp og bygd av murstein. Den buede hallen kalles en iwan, et distinkt arkitektonisk element i persertidens byggekunst i sin tid.

Ruinens opprinnelige navn er **Takhti Khesra**, som betyr Khesras trone og hentyder til den sassanidiske kong Khosrau I.

Bygningen er antatt bygd kort før år 600.

Strukturen ble erobret av araberne i år 637 e.Kr. De benyttet den så som moské for en tid, inntil hele området gradvis ble forlatt.

I 1888 ødela oversvømmelser en tredel av det inntil da gjenstående av ruinen.

Taq Kasra er symbolet på persisk arkitektur i sasanian æra.

I 2018, laget Pejman Akbarzadeh en film om Taq Kasra for første gang.

## Galleri

File:tagkasra.jpg| Tegning fra 1824 av kaptein Hart
File:Ctesiphon, Iraq, 1932.jpg| Bilde fra 1932, United States Library of Congress
File:Ctesiphon_Arch.jpg|
File:Bradley Fighting Vehicle provides security for clearing operation in Iraq.jpg|Taq-i Kisra under Irakkrigen


## Referanser


## Eksterne lenker
* Taq Kasra Online (Video)
* Archent: Taq-i Kisra
* Global Heritage Fund page on Ctesiphon
* Archnet photo circa 1925
* Iranian Architecture: Ayvan (or Taq)-e Khosrow
Annette Heick

**Annette Heick** (født 12. november 1971 i Frederiksberg) er en dansk journalist, programleder, skuespiller, vokalist og forfatter. Hun leste fransk på Københavns Universitet, og avsluttet en eiendomsmeglerutdannelse i 1993. Annette Heick er datter til vokalisten og tekstforfatteren Keld og vokalisten og revyskuespilleren Hilda Heick.

Heick begynte som journalist for *[[B.T.]]* i 1987, og begynte senere i *[[Se og Hør (Danmark)|Se og Hør]]* hvor hun var frem til 1996. Fra 2001 til 2002 skrev hun for *[[Ekstra Bladet]]*. Hun har arbeidet som programleder i Danmarks Radio, TV2 og TvDanmark, og fikk i 2003 sitt TV-gjennombrudd med den japanske figuren Ushi Heiku. 

Annette Heick har vært stemmen til Dolly Duck i *[[Disneys Musehus]]*, Douglas i *[[Lloyd i rommet]]*, prinsesse Atta i Småkryp, Porschen Sally i *[[Biler (film)|Biler]]*, Shego i *[[Kim Possible|Kim Possible-serien]]*, Sandy Egern i *[[Svampebob Firkant]]* og Yvonne i *Olsen-banden på de bonede gulve*. I 2008 var hun redaksjonssjef for spørrekonkurransen *Gi' mig 5* på TV2, og i 2012 spilte hun rollen som Glinda i musikalen *[[Wicked (musikal)|Wicked]]* som gikk på Det Ny Teater i København.

I 1988 hadde Heick sin første hit, «Du skælder mig hele tiden ud», som hun sang sammen med Tommy Seebach. I 1991 deltok hun i Dansk Melodi Grand Prix, og fremførte «Du er musikken i mit liv'» sammen med Egil Eldøen, mens i 2007 fremførte hun sin egenskrevne låt «Copenhagen Airport». 

I 2005 ga Heick ut sitt første album, *Right Time*, og i 2012 fulgte hun opp med CD-en *Grenseløs*, som begge ble gitt ut på eget forlag. Som forfatter har Annette Heick bidratt på bøkene *Hinsidan*, *Gør det noget jeg støvsuger imens* og *Duet for livet*.

## Referanser


## Eksterne lenker
* 
* 
*  Hjemmeside
*  
*
Nannestad Skøyteklubb

**Nannestad Skøyteklubb** er en tidligere skøyteklubb i Akershus og Oslo Skøytekrets. Det var blant annet faren til Øystein Haugen som startet klubben da Øystein Haugen var 6 år gammel (ca. 1977–1978).

## Kjente løpere med ungdomstid i Nannestad SK
*Øystein Haugen – 1 sølv og 1 bronse i enkeltdistanse-NM for Ask SK og deltager i verdenscupen på skøyter, og senere vært sportssjef i Norges Skøyteforbund.
*Siw Sviggum – 1 sølv og 5 bronse i enkeltdistanse-NM for Hortens SK og deltager i EM og junior-VM og verdenscupen på skøyter.

## Referanser




## Litteratur
*
Carlsberg Station

**Carlsberg Station** er en S-togsstasjon på Vesterfælledvej i København.

Stasjonen ble oppført i perioden 2014–2016, og avløste den 3. juli 2016 den nærliggende Enghave Station, som samtidig ble lukket. Den nye stasjonen befinner seg utenfor Carlsberg Byen, hvor bryggeriet av samme navn hadde lokaler frem til 2008. På ca. samme sted lå fra 1937 til 1985 Carlsbergs egen godsstasjon Station Hof.

Carslberg Station er tegnet av Gottlieb Paludan Architects.

|}

## Referanser
Hilda Heick

**Hilda Jytte Heick** (født **Nielsen** 19. mai 1946 i København) er en dansk sanger og utdannet innen data og programmering. Heick debuterte musikalsk i 1976 sammen med ektemannen Keld Heick og låten «Do You Speak English?». 

Fra 1981 begynte Hilda Heick å opptre sammen med ektemannen under navnet *Keld & Hilda*. Sammen deltok de som artister i Dansk Melodi Grand Prix i 1986, 1987, 1989 og 1992. Heick var direktør for Nykøbing F. Revyen i perioden 1993–1998. Ekteparet har også skrevet biografien *Duet for livet* som ble utgitt i 2009. Parets datter, Annette, er også en kjent sanger og skuespiller i Danmark.  

## Se også
* Annette Heick
* Keld Heick

## Referanser


## Eksterne lenker
* 
* 
* 
* Keld og Hildas hjemmeside
Melåa

**Melåa** (også kalt **Melåelva**, nordsamisk: **Mieluidjohka**) er ei elv i Kvæfjord kommune i Troms. Den renner ut fra Førstevatnet (340 moh.), som er det nederste av de syv vatnene som utgjør Melåvatnan. Den renner derfra i hovedsakelig vestlig retning til den munner ut i Austerfjorden ved bygda Melåa. Elva er  lang ( regnet fra øverste kilde), og har et nedbørfelt på . Middelvannføringen ved munningen er .

Elva har utspring som flere småbekker nord for Jakobstinden (975 moh.), i den sentrale delen av østre Hinnøya. Bekkene samles til ei elv og renner ut i Sjuendevatnet (390 moh.), som er det øverste av Melåvatnan. Melåvatnan består av syv vatn som ligger på rekke og rad på et platå like over tregrensa.

Vassdraget ble vernet mot kraftutbygging i Verneplan I for vassdrag i 1973. Vernet ble begrunnet med vassdragets urørthet og dets betydning som frilufts- og utfartsområde for befolkningen i Harstad og andre steder i distriktet. Forut for vernevedtaket var det beregnet at en ved å utnytte fallet fra Melåvatnan til et kraftverk ved fjorden kunne fått en årlig produksjon på 24 GWh. De fleste av Melåvatnan ville i så fall blitt regulert.

## Referanser
Costa Ricas bevaringsområder

**[[Costa Rica]]** er delt inn i 11 geografiske **bevaringsområder** (spansk: *Áreas de Conservación*). Til sammen dekker de hele landet, og må derfor ikke forveksles med verneområder. Hvert av bevaringsområdene inneholder flere ulike typer verneområder. Bevaringsområdene ble oppretta i 1998, og fungerer som administrative områder for Sistema Nacional de Áreas de Conservación (SINAC), som har ansvaret for verneområdene i landet.

## Liste over bevaringsområder

De 11 bevaringsområdene er de følgende:
* Arenal Tempisque bevaringsområde (ACA-T)
* Tortuguero bevaringsområde (ACTO)
* Tempisque bevaringsområde (ACT)
* Isla del Coco marine bevaringsområde (ACMIC)
* Osa bevaringsområde (ACOSA)
* Guanacaste bevaringsområde (ACG)
* Cordillera Volcánica Central bevaringsområde (ACCVC)
* Pacífico Central bevaringsområde (ACOPAC)
* Arenal Huetar Norte bevaringsområde (ACA-HN)
* Amistad Pacífico bevaringsområde (ACLA-P)
* Amistad Caribe bevaringsområde (ACLA-C)

## Eksterne lenker
* Áreas de Conservación hos SINAC
Erich Tschermak-Seysenegg

**Erich Tschermak von Seysenegg** (født 15. november 1871 i Wien, død 11. oktober 1962 samme sted) var en østerriksk botaniker og genetiker som i 1900 gjenoppdaget munken Gregor Mendels bortglemte arvelighetsregler.

Tschemak hadde selv begynt å utforske hvordan erteplanter arver forskjellige egenskaper, da han på biblioteket kom over en henvisning til Mendels rapport. Det merkelige er at ytterligere to forskere samtidig rettet oppmerksomheten mot Mendels artikler.

Tschermak fortsatte en lysende karriere som plantegenetiker og utviklet blant annet såkalt Hanna-Kargyn-havre, hybrider mellom hvete og rug, og en rasktvoksende og sykdomsresistent havrehybrid.

## Referanser